CELEX: 32001R2087
Language: el
Date: 2001-10-24 00:00:00
Title: Κανονισμός (ΕΚ) αριθ. 2087/2001 της Επιτροπής, της 24ης Οκτωβρίου 2001, για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδας

Avis juridique important

|

32001R2087

Κανονισμός (ΕΚ) αριθ. 2087/2001 της Επιτροπής, της 24ης Οκτωβρίου 2001, για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδας  

Επίσημη Εφημερίδα αριθ. L 282 της 26/10/2001 σ. 0023 - 0038

Κανονισμός (ΕΚ) αριθ. 2087/2001 της Επιτροπήςτης 24ης Οκτωβρίου 2001για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών αγρίας πανίδας και χλωρίδας με τον έλεγχο του εμπορίου τους(1), όπως τροποποιήθηκε τελευταία από τον κανονισμό (ΕΚ) αριθ. 1579/2001 της Επιτροπής(2), και ιδίως το άρθρο 19 παράγραφος 2,Μετά από διαβουλεύσεις με την ομάδα επιστημονικής εξέτασης,Εκτιμώντας τα ακόλουθα:(1) Το άρθρο 4 παράγραφος 6 του κανονισμού (EΚ) αριθ. 338/97 προβλέπει ότι η Επιτροπή καθιερώνει γενικούς περιορισμούς, ή περιορισμούς που σχετίζονται με ορισμένες χώρες προέλευσης και την εισαγωγή στην Κοινότητα δειγμάτων των ειδών, ενώ παράλληλα καθορίζει τα κριτήρια για τους περιορισμούς αυτούς.(2) Ο κατάλογος αναλόγων περιορισμών καθιερώθηκε για τελευταία φορά με τον κανονισμό (ΕΚ) αριθ. 191/2001 της Επιτροπής, της 30ής Ιανουαρίου 2001, για την αναστολή της εισαγωγής στην Κοινότητα δειγμάτων από ορισμένα είδη της άγριας πανίδας και χλωρίδας(3). Ο εν λόγω κατάλογος επιβάλλεται πλέον να αναθεωρηθεί με βάση το πρώτο εδάφιο της παραγράφου 6 του άρθρου 4 του κανονισμού (EΚ) αριθ. 338/97. Για λόγους σαφήνειας, ο κατάλογος που περιλαμβάνεται στον κανονισμό (EK) αριθ. 191/2001 επιβάλλεται να αντικατασταθεί πλήρως. Ως εκ τούτου, επιβάλλεται να ανακληθεί ο κανονισμός (EK) αριθ. 191/2001.(3) Πραγματοποιήθηκαν διαβουλεύσεις με τις χώρες προέλευσης που υπόκεινται στους περιορισμούς αυτούς.(4) Το άρθρο 41 του κανονισμού (ΕΚ) αριθ. 1808/2001 της Επιτροπής, της 30ής Αυγούστου 2001, περί των λεπτομερειών εφαρμογής του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου(4) περιέχει διατάξεις για την εφαρμογή εκ μέρους των κρατών μελών των περιορισμών που καθορίζει η Επιτροπή.(5) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής για το εμπόριο της άγριας πανίδας και χλωρίδας,ΕΓΚΡΙΝΕΙ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Υπό την επιφύλαξη των διατάξεων του άρθρου 41 του κανονισμού (EΚ) αριθ. 1808/2001, αναστέλλεται η εισαγωγή στην Κοινότητα δειγμάτων των ειδών της άγριας πανίδας και χλωρίδας που αναφέρονται στο παράρτημα του παρόντος κανονισμού.Άρθρο 2Ακυρούται ο κανονισμός (EΚ) αριθ. 191/2001.Άρθρο 3Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Οκτωβρίου 2001.Για την ΕπιτροπήMargot WallströmΜέλος της Επιτροπής(1) ΕΕ L 61 της 3.3.1997, σ. 1.(2) ΕΕ L 209 της 2.8.2001, σ. 14.(3) ΕΕ L 29 της 31.1.2001, σ. 12.(4) ΕΕ L 250 της 19.9.2001, σ. 1.ΠΑΡΑΡΤΗΜΑΔείγματα ειδών περιλαμβανομένων στο παράρτημα Α του κανονισμού (ΕΚ) αριθ. 338/97 των οποίων αναστέλλεται η εισαγωγή στην Κοινότητα>ΘΕΣΗ ΠΙΝΑΚΑ>Δείγματα ειδών περιλαμβανομένων στο παράρτημα Β του κανονισμού (ΕΚ) αριθ. 338/97 των οποίων αναστέλλεται η εισαγωγή στην Κοινότητα>ΘΕΣΗ ΠΙΝΑΚΑ>